**Nigel Ernest James Mansell** (\* 8. augusta 1953, Upton-on-Severn, Worcestershire) je bývalý anglický pilot formuly 1, majster sveta z roku 1992. V roku 1993 získal tiež titul v sérii CART. Vo formule 1 strávil 15 sezón, v sérii CART ďalšie dva roky. Následne Nigel pôsobil ešte v pretekoch GP Masters. 

Napriek tomu, že Nigel získal "iba" jeden titul majstra sveta (a 1 v sérii Indy Car), je považovaný za jedného z TOP TEN pilotov F1. Napriek veľkým zdravotným problémom bol za každých okolností ochotný urobiť maximum pre víťazstvo a žiadnu situáciu nepovažoval za beznádejnú. Druhé miesto považoval za prehru a nasadením dokázal strhnúť davy. Pretekal v dobe silnej konkurencie v osemdesiatych rokoch, kedy sa na okruhoch prezentovali jazdci ako Ayrton Senna, Alain Prost, Nelson Piquet a iní. Až do sezóny 2011 bol držiteľom rekordu v počte získaných pole position z roku 1992, keď si najlepšiu štartovnú pozíciu vybojoval až 15-krát.

Kariéra
-------

Po úspechu na motokárach jazdil Mansell v rokoch 1976 – 1977 v sérií formula Ford, kde v prvom roku vyhral v 6. z absolvovaných 9. podujatí. V nasledujúcom roku vyhral 33 zo 42 pretekov a stal sa šampiónom. V rokoch 1978 a 1979 pôsobil vo formule 3 a stal sa testovacím pilotom stajne Lotus. Svoju prvú šancu vo formule 1 dostal v roku 1980, pri Veľkej cene Rakúska na okruhu Zeltweg. V Lotuse zostal až do roku 1984.

Jeho nasadenie sa zapáčilo Frankovi Williamsovi, ktorý ho angažoval od sezóny 1985 ako tímovú dvojku ku Keke Rosbergovi. V konkurencieschopnom tíme Williams získal svoje prvé víťazstvo na Grand Prix Európy 1985 na domácej trati v Brands Hatch a vybojoval celkové šieste miesto (hneď za tímovým kolegom Eliom de Angelisom). Pre sezónu 1986 získal nového tímového kolegu, dvojnásobného majstra sveta z rokov 1981 a 1983, Nelsona Piqueta. Nigel neprijal pozíciu tímovej dvojky a Nelsona Piqueta v tesnom boji o titul majstra sveta porazil, hoci nešťastná nehoda (prasknutá pneumatika) v poslednej GP sezóny v Adelaide napokon znamenala zisk titulu pre Alaina Prosta na McLarene.

V sezóne 1987 vyhral šesť pretekov, čím pomohol tímu k double, keďže majstrom sveta sa stal tímový kolega Nelson Piquet. V nasledujúcej sezóne sa situácia v tíme skomplikovala; odišiel Piquet, no najmä sa zmenil dodávateľ motorov (Hondu nahradil Judd), čím sa výrazne znížil potenciál Williamsu. Mansell sa ziskom 12. bodov zaradil na konečné 9. miesto a následne prešiel do Ferrari. Dve víťazstvá napokon v sezóne 1989 stačili na konečné 4. miesto.

V roku 1990 už Ferrari bojovalo zásluhou Alaina Prosta o titul majstra sveta, ktorému Nigel sekundoval. Jeho úlohou však bolo podporovať tímového kolegu a tak sa z víťazstva tešil iba v Portugalsku a konečná piata pozícia bola pre neho sklamaním. Ambiciózny pilot sa nezmieril s pozíciou „nosiča vody" pre tímových kolegov a tak pre sezónu 1991 prijal ponuku Franka Williamsa na návrat do Williamsu. Šéfkonštruktér Williamsu Patrick Head sľuboval víťazný monopost, čo napokon v spolupráci s Adrianom Neweyom dodržal a ponúkol Nigelovi Williams FW14. Vylaďovanie auta však znamenalo vytvorenie dostatočne veľkého náskoku Ayrtona Sennu na McLarene a Nigelovi na triumf nestačilo konečných 72 bodov za päť víťazstiev a tri druhé miesta. 

V sezóne 1992 sa naplno prejavila drvivá sila kombinácie Williams–Renault a Mansell dokázal vyhrať 8 z prvých desiatich Veľkých cien a tak mohol byť už v jedenástom podujatí v Maďarsku korunovaný za nového majstra sveta. Angažmán Alaina Prosta do tímu pre sezónu 1993 bol pre Angličana neakceptovateľný a znamenal napokon jeho odchod z formuly 1.

Po ročnom pôsobení v zámorskej sérii Indy Car za tím Newman-Haas, kde získal titul šampióna, sa v roku 1994 opäť vrátil do F1. Po tragickej smrti Ayrtona Sennu v Imole ho nahradil na posledné tri preteky a víťazstvom v Austrálii dosiahol posledný triumf v F1. V sezóne 1995 odjazdil ešte dve podujatia za McLaren, v ktorých však nebodoval.

Kompletné výsledky vo formule 1
-------------------------------

| Rok | Tím | Šasi | Motor | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | Umiestnenie | Body |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1980 | Team Essex Lotus | Lotus 81B | Ford V8 | ARG | BRA | RSA | USW | BEL | MON | FRA | GBR | GER | AUTRet | NEDRet | ITADNQ | CAN | USA |  |  |  | - | 0 |
| 1981 | Team Essex Lotus | Lotus 81 | Ford Cosworth V8 | USWRet | BRA11 | ARGRet | SMR | BEL3 |  |  |  |  |  |  |  |  |  |  |  |  | 14. miesto | 8 |
| John Player Team Lotus | Lotus 87 | Ford V8 |  |  |  |  |  | MONRet | ESP6 | FRA7 | GBRDNQ | GERRet | AUTRet | NEDRet | ITARet | CANRet | LVS4 |  |  |
| 1982 | John Player Team Lotus | Lotus 87B | Ford Cosworth V8 | RSARet |  |  |  |  |  |  |  |  |  |  |  |  |  |  |  |  | 14. miesto | 7 |
| Lotus 91 | Ford Cosworth V8 |  | BRA3 | USW7 | SMR | BELRet | MON4 | USERet | CANRet | NED | GBRRet | FRA | GER9 | AUTRet | SUI8 | ITA7 | LVSRet |  |
| 1983 | John Player Team Lotus | Lotus 92 | Ford Cosworth V8 | BRA12 | USW12 | FRARet | SMRRet | MONRet | BELRet | USA6 | CANRet |  |  |  |  |  |  |  |  |  | 12. miesto | 10 |
| Lotus 94T | Renault V6 (t/c) |  |  |  |  |  |  |  |  | GBR4 |  | AUT5 | NEDRet | ITA8 | *EUR*3 | RSANC |  |  |
| Lotus 93T | Renault V6 (t/c) |  |  |  |  |  |  |  |  |  | GERRet |  |  |  |  |  |  |  |
| 1984 | John Player Special Team Lotus | Lotus 95T | Renault V6 (t/c) | BRARet | RSARet | BELRet | SMRRet | FRA3 | MONRet | CAN6 | USWRet | **USA**6 | GBRRet | GER4 | AUTRet | NED3 | ITARet | EURRet | PORRet |  | 9. miesto | 13 |
| 1985 | Canon Williams Honda | Williams FW10 | Honda V6 (t/c) | BRARet | POR5 | SMR5 | MON7 | CAN6 | USARet | FRADNS | GBRRet | GER6 | AUTRet | NED6 | *ITA*11 | BEL2 | EUR1 | **RSA**1 | AUSRet |  | 6. miesto | 31 |
| 1986 | Canon Williams Honda | Williams FW11 | Honda V6 (t/c) | BRARet | *ESP*2 | SMRRet | MON4 | BEL1 | **CAN**1 | USA5 | *FRA*1 | *GBR*1 | GER3 | HUN3 | AUTRet | ITA2 | *POR*1 | MEX5 | **AUS**Ret |  | **2. miesto** | **70 (72)** |
| 1987 | Canon Williams Honda | Williams FW11B | Honda V6 (t/c) | **BRA**6 | SMR1 | **BEL**Ret | **MON**Ret | **USA**5 | **FRA**1 | *GBR*1 | ***GER***Ret | **HUN**14 | *AUT*1 | ITA3 | PORRet | ESP1 | **MEX**1 | JPNDNS | AUSDNP |  | **2. miesto** | **61** |
| 1988 | Canon Williams | Williams FW12 | Judd V8 | BRARet | SMRRet | MONRet | MEXRet | CANRet | USARet | FRARet | *GBR*2 | GERRet | HUNRet | BEL | ITA | PORRet | ESP2 | JPNRet | AUSRet |  | 9. miesto | 12 |
| 1989 | Scuderia Ferrari Marlboro | Ferrari 640 | Ferrari V12 | BRA1 | SMRRet | MONRet | *MEX*Ret | USARet | CANDSQ | FRA2 | *GBR*2 | GER3 | *HUN*1 | BEL3 | ITARet | PORDSQ | ESPEX | JPNRet | AUSRet |  | 4. miesto | 38 |
| 1990 | Scuderia Ferrari Marlboro | Ferrari 641 | Ferrari V12 | USARet | BRA4 | SMRRet | MONRet |  |  |  |  |  |  |  |  |  |  |  |  |  | 5. miesto | 37 |
| Ferrari 641/2 | Ferrari V12 |  |  |  |  | CAN3 | MEX2 | ***FRA***18 | ***GBR***Ret | GERRet | HUN17 | BELRet | ITA4 | **POR**1 | ESP2 | JPNRet | *AUS*2 |  |
| 1991 | Canon Williams Renault | Williams FW14 | Renault V10 | USARet | *BRA*Ret | SMRRet | MON2 | *CAN*6 | *MEX*2 | *FRA*1 | ***GBR***1 | **GER**1 | HUN2 | BELRet | ITA1 | *POR*DSQ | ESP1 | JPNRet | AUS2 |  | **2. miesto** | **72** |
| 1992 | Canon Williams Renault | Williams FW14B | Renault V10 | ***RSA***1 | **MEX**1 | **BRA**1 | ***ESP***1 | **SMR**1 | ***MON***2 | CANRet | ***FRA***1 | ***GBR***1 | **GER**1 | *HUN*2 | **BEL**2 | ***ITA***Ret | **POR**1 | ***JPN***Ret | **AUS**Ret |  | **1. miesto** | **108** |
| 1994 | Rothmans Williams Renault | Williams FW16 | Renault V10 | BRA | PAC | SMR | MON | ESP | CAN | FRARet | GBR | GER | HUN | BEL | ITA | POR |  |  |  |  | 9. miesto | 13 |
| Williams FW16 | Renault V10 |  |  |  |  |  |  |  |  |  |  |  |  |  | EURRet | JPN4 | **AUS**1 |  |
| 1995 | Marlboro McLaren Mercedes | McLaren MP4/10 | Mercedes V10 | BRA | ARG | SMR10 | ESPRet | MON | CAN | FRA | GBR | GER | HUN | BEL | ITA | POR | EUR | PAC | JPN | AUS | - | 0 |

Iné projekty
------------

Commons
* Spolupracuj na Commons Commons ponúka multimediálne súbory na tému **Nigel Mansell**

Zdroj
-----

* *Tento článok je čiastočný alebo úplný preklad článku Nigel Mansell na českej Wikipédii.*

| * z
* d
* u
Majstri sveta F1 |
| --- |
| 
* Fernando Alonso
* Mario Andretti
* Alberto Ascari
* Jack Brabham
* Jenson Button
* Jim Clark
* Giuseppe Farina
* Emerson Fittipaldi
* Lewis Hamilton
* Mika Häkkinen
* Mike Hawthorn
* Phil Hill
* Damon Hill
* Graham Hill
* Denny Hulme
* James Hunt
* Alan Jones
* Niki Lauda
* Nigel Mansell
* Juan Manuel Fangio
* Nelson Piquet
* Alain Prost
* Kimi Räikkönen
* Jochen Rindt
* Keke Rosberg
* Nico Rosberg
* Ayrton Senna
* Jody Scheckter
* Michael Schumacher
* Jackie Stewart
* John Surtees
* Sebastian Vettel
* Jacques Villeneuve
* Max Verstappen

 |

Autoritné údaje: * BnF: 122042369
* GND: 1208169661
* ISNI: 0000 0001 0924 0930
* LCCN: n92104231
* NK ČR: jn20000701139
* VIAF: 91419963
* WorldCat: lccn-n92104231